asau vā́ ādityó drapsaḥ sa dívaṃ ca pr̥thivī́ṃ ca skandatī́tyamūmítīmā́mimáṃ ca yónimánu yáśca pū́rva ítīmáṃ ca lokámamuṃ cétyetadátho yáccedámetárhi cīyáte yáccādaḥ pū́rvamácīyatéti samānaṃ yónimánu saṃcárantamiti samānaṃ hyèpá etaṃ yónimánu saṃcárati drapsáṃ juhomyánu sapta hótrā ítyasau vā ādityó drapso díśaḥ sapta hótrā amuṃ tádādityaṃ dikṣu prátiṣṭhāpayati